Document ID: 31978R2457

ΚΑΝΟΝΙΣΜΟΣ (ΕΟΚ) αριθ. 2457/78 ΤΟΥ ΣΥΜΒΟΥΛΙΟΥ της 16ης Οκτωβρίου 1978 περί συνάψεως συμφωνίας υπό μορφήν ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας που αφορά ορισμένους οίνους καταγωγής Τυνησίας, που δικαιούνται ονομασίας προελεύσεως
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 113,
τη σύσταση της Επιτροπής,
Εκτιμώντας:
ότι η συμφωνία συνεργασίας μεταξύ της Ευρωπαϊκής Οικονομικής Κοινότητος και της Δημοκρατίας της Τυνησίας(1) υπεγράφη την 25η Απριλίου 1976,
ότι η προσωρινή συμφωνία(2) που υπεγράφη την ίδια ημέρα άρχισε να ισχύει την 1η Ιουλίου 1976, με σκοπό να θέσει σε αναδρομική εφαρμογή τις εμπορικές διατάξεις της συμφωνίας συνεργασίας-
ότι πρέπει να εγκριθεί συμφωνία υπό μορφή ανταλλαγής επιστολών η οποία προβλέπεται στο άρθρο 20 παράγραφος 2 της συμφωνίας συνεργασίας και στο άρθρο 13 παράγραφος 2 της προσωρινής συμφωνίας και που αφορά την έναρξη ισχύος του προβλεπομένου στα εν λόγω άρθρα καθεστώτος, για τους οίνους που δικαιούνται ονομασίας προελεύσεως κατ' εφαρμογή της Τυνησιακής νομοθεσίας και που γίνονται δεκτοί απηλλαγμένοι δασμών κατά την εισαγωγή τους στην Κοινότητα, μέσα στα όρια μιας ετήσιας κοινοτικής δασμολογικής ποσοστώσεως 50.000 εκατολίτρων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητος και της Δημοκρατίας της Τυνησίας περί ορισμένων οίνων καταγωγής Τυνησίας και δικαιουμένων ονομασίας προελεύσεως, εγκρίνεται εν ονόματι της Κοινότητος.
Το κείμενο της συμφωνίας προσαρτάται στον παρόντα κανονισμό.
Άρθρο 2
Ο Πρόεδρος του Συμβουλίου εξουσιοδοτείται- να ορίσει το πρόσωπο που έχει εξουσία για την υπογραφή της συμφωνίας με αποτέλεσμα να δεσμεύσει την Κοινότητα.
Άρθρο 3
Ο παρών κανονισμός αρχίζει να ισχύει την επομένη από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στο Λουξεμβρούργο, στις 16 Οκτωβρίου 1978.
Για το Συμβούλιο
Ο Πρόεδρος
K. von DOHNANYI
(1) ΕΕ αριθ. Ν 265 της 27.9.1978, σ. 2.
(2) ΕΕ αριθ. Ν 141 της 28.5.1976, σ. 195.

Labels: 18
3
17
5